钦定古今图书集成/明伦汇编/闺媛典/第280卷 > 皇清十三 > 胡国宾侧室贺氏
## 钦定古今图书集成/明伦汇编/闺媛典/第280卷 > 皇清十三 > 胡国宾侧室贺氏

按《句容县志》：“贺氏，彭城田家女也。幼聪颖，髫年时，尝从父母之田间，忽见一白兔，因偕父母急追之，行未至半里许，而兔化为乌，父母异之。年十九，有家难，仓卒嫁为北太医院吏目胡国宾侧室。宾妻钱氏年三十九，性严峻，言笑不苟。贺自率诸婢主中馈，无事不敢一入中堂，以致事钱十年未尝一当夕。钱虽严峻” ，而其鞠育贺出。

子甚于己出。日置怀中，惟乳时一付贺，夜则贺就钱床次乳之。又三载，生次子鲁瞻。又五载，钱年四十九，贺年二十九。宾亡，胡氏世居客山，自唐迄明，以医世其家。迨宾医更大行。时僦居彭城，会变起，仓卒未易得归计，不得已走江南，依钱弟持白、联白等，而联白遇钱独至。及寡，联白力劝改节。一日，厉声语贺曰：“余以一身领孤榇走千里，又凶年，盗贼横发，安得容尔少妇？且徐人在徐固甚便，江南非汝所习也。” 贺方病垂危，以头抢壁，面血淋漓，匍伏叩颡，告天痛哭曰：“天乎！固有贫苦不堪，而守节不嫁者，今主君遗橐未竭，奈何见逼乎死！” 争几匝月，钱曰：“待归江南再计。” 乃急为治装南归。归而钱出橐中装为治生计。贺秉节力抚两孤，左右操家甚勤。长子补博士弟子员，会有阴蚀钱所蓄家遂日落。或有间之者，贺抱子泣曰：“嫡母娶吾生儿辈，即大恩德，有功胡氏不小，无以区区伤嫡母心。若尔，吾及儿辈皆万世罪人矣。” 遂相与安之。钱年七十五终。又二十年，贺亦年七十五卒。